Հրաչ

Հրաչ (Հայկ Թիրաքյան) (1871, Տրապիզոն - 1915, Մեծ Եղեռնի զոհ), հայ ազգային-ազատագրական շարժման գործիչ։ ՀՀԴ կուսակցության անդամ։

 Կենսագրություն 
Սովորել է (մինչև 1895-ը) Նանսիի (Ֆրանսիա) երկրագործական վարժարանում։ Կարևոր դեր է ունեցել Բանկ Օտոմանի գրավման գործողության մեջ։ Կուսակցության կազմակերպման գործերով եղել է Կիպրոսում, Բալկաններում, Ռուսաստանում, Եգիպտոսում։ 1901-ին անցել է Զմյուռնիա, ուր թուրքական իշխանություններն ահաբեկչության մեղադրանքով ձերբակալել են նրան։ Ազատ է արձակվել 1908-ի երիտթուրքական հեղաշրջումից հետո։ Վերադառնալով Կ. Պոլիս՝ ստանձնել է «Ազատամարտ» թերթի վարչական պատասխանատվությունը։

 Մահը 
Հայկ Թիրաքյանը Հայոց ցեղասպանության ժամանակ Հայ մտավորականների տեղահանության ընթացքում ձերբակալվում է և տարվում Կենտրոնական Անատոլիայի Անկարա նահանգի Այաս շրջան։ Իմանալով, որ մեկ ուրիշ Հայկ Թերեքյան է ձերբակալվել Այասում, պահանջում է ազատ աձակել իր անվանակցին և իրեն Çankırı-ին Այաս տեղափոխել, որտեղ նրան խոշտանգում են ու սպանում Անկարայի մոտակայքում։

 Ծանոթագրություններ 

Կատեգորիա:1871 ծնունդներ
Կատեգորիա:Տրապիզոն քաղաքում ծնվածներ
Կատեգորիա:1915 մահեր
Կատեգորիա:Հայոց ցեղասպանության զոհեր
Կատեգորիա:ՀՅԴ անդամներ
Կատեգորիա:Հայերն Օսմանյան կայսրությունում
Կատեգորիա:Անձինք Տրապիզոնից
Կատեգորիա:Օսմանյան կայսրության անձինք
Կատեգորիա:Օսմանյան կայսրության քաղաքական գործիչներ